cyanic-selkie/wikianc huggingface dataset:
ডোনাল্ড ট্রাম্পের রাষ্ট্রপতিত্ব
স্বাস্থ্য ও সামাজিক নিরাপত্তা
সাবেক মার্কিন প্রেসিডেন্ট বারাক ওবামার স্বাস্থ্যনীতি, যেটি ‘ওবামাকেয়ার’ নামে পরিচিত, সেটি বাতিল করতে ব্যর্থ হয়েছেন ট্রাম্প৷ তবে ওবামাকেয়ারে সব মার্কিন নাগরিকের স্বাস্থ্যবিমার অধীনে থাকার যে বাধ্যবাধকতা ছিল, তা বাতিল করতে সমর্থ হয়েছেন তিনি৷ এর ফলে দেশটিতে বিমাহীনের সংখ্যা বেড়ে ১৩ মিলিয়ন হতে পারে বলে মনে করছে ‘কংগ্রেশনাল বাজেট অফিস'৷
পাবলিক ডিসকোর্স
ওয়াশিংটন পোস্টের হিসেবে, প্রেসিডেন্ট ট্রাম্প গত এক বছরে দুই হাজারের বেশি মিথ্যা অথবা বিভ্রান্তিকর তথ্য সংবলিত মন্তব্য করেছেন৷ শুরুটা হয়েছিল তাঁর শপথগ্রহণ অনুষ্ঠানে জনগণের উপস্থিতির সংখ্যা নিয়ে৷ গণমাধ্যমে উপস্থিতির হার কম বলা হলেও তাঁর প্রশাসনের দাবি ছিল, তা ঠিক নয়৷ এছাড়া সরকারি বিভিন্ন ওয়েবসাইট থেকে কিছু শব্দ হয় বাদ বা সংশোধন করে ব্যবহার করা হয়েছে৷ যেমন ‘ক্লাইমেট' বা জলবায়ু শব্দটি ‘পরিবেশ সংরক্ষণ সংস্থা’ বা ইপিএসহ বিভিন্ন ওয়েবসাইটে বিকল্প উপায়ে ব্যবহার করা হয়েছে৷
বিচারক নিয়োগ
সুপ্রিম কোর্টসহ বিভিন্ন গুরুত্বপূর্ণ আদালতে প্রায় ২০ জন বিচারকের নিয়োগ সিনেট থেকে নিশ্চিত করাতে পেরেছেন ট্রাম্প৷ অর্থাৎ আগামী বেশ কয়েক বছর মার্কিন বিচার ব্যবস্থায় ছাপ রাখতে পারবেন ট্রাম্পের বিচারকেরা৷
পররাষ্ট্রনীতি
ন্যাটোর কিছু সদস্যরাষ্ট্র পর্যাপ্ত চাঁদা না দেয়ায় প্রায়ই তাদের সমালোচনা করেন ট্রাম্প৷ গত এক বছরে উত্তর কোরিয়ার নেতা কিম জং উনের সঙ্গে নিয়মিতই বিবাদে জড়াতে দেখা গেছে মার্কিন প্রেসিডেন্টকে৷ জেরুসালেমকে ইসরায়েলের রাজধানী হিসেবে স্বীকৃতি দিয়ে মুসলিম বিশ্বসহ সারা বিশ্বের সমালোচনার মুখে পড়েছেন৷ কিউবা ও ইরানের বিষয়ে কঠোর অবস্থানে দেখা গেছে ট্রাম্পকে৷
অভিবাসন
ট্রাম্পের প্রথম বছরে যুক্তরাষ্ট্র-মেক্সিকো সীমান্ত দিয়ে অবৈধভাবে সীমান্ত পাড়ির হার প্রায় ৪০ শতাংশ কমেছে৷ এছাড়া যুক্তরাষ্ট্রে বসবাসকারী নিবন্ধনহীন অভিবাসীদের বিরুদ্ধে কঠোর ব্যবস্থা নিচ্ছে ট্রাম্প প্রশাসন৷ কয়েকটি মুসলিমপ্রধান দেশের নাগরিকদের বিরুদ্ধে দেয়া ভ্রমণ নিষেধাজ্ঞা আদালতে বিবেচনাধীন আছে৷ ডিভি লটারি কার্যক্রমেরও সমালোচনা করেছেন ডোনাল্ড ট্রাম্প৷ তিনি এটি বাতিল করতে চান৷ অবৈধভাবে সীমান্ত পাড়ি দেয়ার সংখ্যা কমলেও ট্রাম্প এখনও যুক্তরাষ্ট্র-মেক্সিকো সীমান্তে প্রাচীর তৈরি করতে চান৷
পরিবেশ
প্রেসিডেন্ট ট্রাম্পের প্রথম নেয়া কয়েকটি সিদ্ধান্তের একটি ছিল পরিবেশ সংরক্ষণ সংস্থার প্রধান হিসেবে স্কট প্রুইটকে নিয়োগ দেয়া৷ গত এক বছরে তিনি কার্বন নির্গমনকারী বিভিন্ন প্রকল্প, যেমন কয়লা ও গ্যাস ভিত্তিক বিদ্যুৎকেন্দ্র, পরিবহন, মাইনিং, তেল ও গ্যাস ড্রিলিং ইত্যাদির জন্য নিয়মনীতি শিথিল করেছেন৷ এছাড়া প্যারিস জলবায়ু চুক্তি থেকে যুক্তরাষ্ট্রকে সরিয়ে নেয়ার ঘোষণা দিয়েছেন ট্রাম্প৷
শেওড়াপাড়া মেট্রো স্টেশন
শেওড়াপাড়া মেট্রো স্টেশন ঢাকা মেট্রোরেলের একটি স্টেশন। এই স্টেশনটি ঢাকার শেওড়াপাড়ায় অবস্থিত। স্টেশনটি এমআরটি লাইন ৬-এর অন্তর্গত।
ইতিহাস
শেওড়াপাড়া মেট্রো স্টেশনটি "প্যাকেজ সিপি-০৪"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৪"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।
২০২২ সালের ডিসেম্বর অনুযায়ী স্টেশনটি ২০২৩ সালের মার্চে মাসে মেট্রো রেল পরিষেবার জন্য উদ্বোধন করার কথা ছিলো। স্টেশনটি ৩১ মার্চ ২০২৩ তারিখে চালু করা হয়।
৮নং ওয়ার্ড
৮নং ওয়ার্ড দ্বারা যা যা বোঝানো হতে পারে —
আশুগঞ্জ তাপ বিদ্যুৎ কেন্দ্র
আশুগঞ্জ তাপ বিদ্যুৎ কেন্দ্র বাংলাদেশের আশুগঞ্জে তিতাস গ্যাসক্ষেত্রের নিকটে মেঘনা নদীর তীরে অবস্থিত একটি বিদ্যুৎ উৎপাদন কেন্দ্র। আশুগঞ্জ বিদ্যুৎকেন্দ্রে ১৬২৭ মেগাওয়াট ক্ষমতার ইউনিট রয়েছে। ১৯৬৬ সালে একটি বৈদেশিক নির্মাণ সংস্থার সাথে আশুগঞ্জে তাপবিদ্যুৎকেন্দ্র নির্মাণের চুক্তি স্বাক্ষরিত হয়। বিদ্যুৎকেন্দ্রটি আশুগঞ্জ পাওয়ার স্টেশন কোম্পানী লিমিটেড কর্তৃক পরিচালিত হয়।
নির্মাণকালীন ক্ষমতা
'''বর্তমান ক্ষমতা (নিট উৎপাদন) চলমান প্রকল্প : আশুগঞ্জ ৪০০ মেগাওয়াট সিসিপিপি (পূর্ব) ভূমি অধিগ্রহণ ও ভূমি উন্নয়ন এবং পটুয়াখালী ১৩২০ মেগাওয়াট তাপবিদ্যুৎকেন্দ্রের জন্য নিরাপত্তা।
কর্পোরেট কার্যালয়
নাভানা রহিম আর্ডেন্ট (লেভেল-৮) ১৮৫, শহীদ সৈয়দ নজরুল ইসলাম সরণি (পুরাতন ৩৯, কাকরাইল, বিজয়নগর) পল্টন, ঢাকা
টোবাকো মোজাইক ভাইরাস
টোবাকো মোজাইক ভাইরাস (TMV) একটি ধনাত্মক-ইন্দ্রিয় বিশিষ্ট একসূত্রক RNA- ভাইরাস। এটি টোবামোভাইরাস গণের সদস্য, যারা বিস্তৃত প্রজাতির গাছপালাকে, বিশেষ করে তামাক ও সোলানাসিয়া পরিবারের অন্যান্য সদস্যদের সংক্রমিত করে। সংক্রমণে গাছের পাতাগুলির উপর মোজাইকের মতো বৈশিষ্ট্যযুক্ত প্যাটার্ন তৈরি হয়। টিএমভি হলো প্রথম আবিষ্কৃত ভাইরাস। যদিও ১৯ শতকের শেষের দিক থেকেই এটি জানা ছিল যে একটি নন-ব্যাকটেরিয়াল সংক্রামক রোগ তামাক ফসলের ক্ষতি করছে, তবে ১৯৩০ সালের আগে ঠিক করা হয় নি যে সংক্রামক ভাইরাস হিসেবে চিহ্নিত হবে। এটি ভাইরাস হিসাবে চিহ্নিত প্রথম রোগজীবাণু।
সাতভাই ছাতারে
সাতভাই ছাতারে (বৈজ্ঞানিক নাম: Turdoides striata), বন ছাতারে, ক্যাচক্যাচিয়া, ঝগড়ুটে পাখি, সাতবইলা বা সাতভায়লা Leiothrichidae (লিওথ্রিকিডি) গোত্র বা পরিবারের অন্তর্গত Turdoides (টুর্ডোইডিস) গণের অন্তর্গত এক প্রজাতির মাঝারি গায়ক পাখি । সাতভাই ছাতারের বৈজ্ঞানিক নামের অর্থ দাগি দামার সহজাত (লাতিন: turdus = দামা, oides = সাদৃশ্য, striatus = লম্বা দাগ)। । ইংরেজিতে এদের Jungle babbler বলে। এরা সাধারণত ছয় থেকে দশটির দলে বিচরণ করে, অধিকাংশ সময়ে সাতটি ছাতারেকে একসাথে দেখা যায়। সেজন্য এদের নাম হয়েছে সাত ভাই ।
পাখিটি বাংলাদেশ, ভারত ছাড়াও দক্ষিণ এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৩১ লক্ষ ৩০ হাজার বর্গ কিলোমিটার। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
গাঙ্গেয় পটকা
গাঙ্গেয় পটকা (বৈজ্ঞানিক নাম: Chelonodon patoca) (ইংরেজি: Gangetic Pufferfish) হচ্ছে Tetraodontidae পরিবারের চেলোন্ডন গণের একটি স্বাদুপানির মাছ।
বর্ণনা
দেহ চোঙাকৃতির, লেজ সরু, মাথা ও পৃষ্ঠদেশ প্রশস্ত, মুখছিদ্র কিছুটা উপরের দিকে অবস্থান করে। পৃষ্ঠ পাখনার গোড়া পর্যন্ত প্রসারিত এবং বক্ষ-পাখনার গোড়ার সমান উচ্চতা বিশিষ্ট । শ্রোণী পাখনা অনুপস্থিত। পৃষ্ঠ পাখনা দেহের বেশ পিছন থেকে শুরু হয়, কিছুটা পায়ুপাখনার উৎপত্তির সম্মুখভাগ হতে আরম্ভ হয়। পৃষ্ঠ পাখনার উৎপত্তিস্থল ও পুচ্ছ পাখনার গোড়ার মধ্যবর্তী দূরত্ব নাসারন্ধ থেকে পৃষ্ঠ পাখনার উৎপত্তির মধ্যবর্তী দূরত্বের অর্ধেক। পুচ্ছ পাখনা পিরামিডাকার দেহের উপরিভাগ কালো বা বাদামী বর্ণের এবং অসংখ্য ডিম্বাকার বা গোলাকার দাগযুক্ত।
স্বভাব এবং আবাসস্থল
সর্বভূক প্রজাতি মাছ এবং সমুদ্র হতে লোনাপানিতে অভিপ্ৰায়ন করে। এটি সাধারণত স্বাদুপানির মাছ নয়, বস্তুত মাঝে মাঝে ঈষৎ লোনাপানিতে যায় । সাধারণত নদীর মুখে, ম্যানগ্রোভ অঞ্চলের মোহনায় ঈষৎ লোনাপানিতে এবং মাঝে মাঝে স্বাদুপানির নদীতে দেখা যায়, কিন্তু সমুদ্র হতে কয়েক কিলোমিটার এর মধ্যে কখনও দেখা যায় না ।
বিস্তৃতি
এ মাছ গ্রীষ্মমণ্ডলীয় অঞ্চলে পাওয়া যায়। ইন্দো-পূর্ব প্রশান্ত মহাসাগর, বঙ্গোপসাগর এ সচরাচর পাওয়া যায়।
বাস্তুতান্ত্রিক ভুমিকা
ঈষৎ লোনাপানিতে পাওয়া যায়। স্বাদু ও লোনা উভয় পানিতে এরা থাকতে পারে। বয়স বৃদ্ধির সাথে সাথে এদের খাদ্যাভ্যাসের পরিবর্তন হয়। এরা শান্ত প্রকৃতির মাছ।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
মন্তব্য
বাংলাদেশে এ মাছের সর্ব্বোচ্চ দৈর্ঘ্য ২১ সেমি পর্যন্ত পাওয়া গিয়েছে।
পপিনজে
পপিনজে (বৈজ্ঞানিক নাম: Stibochiona nicea (Gray)) এক প্রজাতির মাঝারি আকারের প্রজাপতি।
আকার
প্রসারিত অবস্থায় পপিনজের ডানার আকার ৬০-৮০মিলি মিটার দৈর্ঘ্যের হয়।
উপপ্রজাতি
ভারতে প্রাপ্ত পপিনজে এর উপপ্রজাতিসমূহ হল-
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ
পুরুষ নমুনার ডানার উপরিতল ঘন ভেলভেট কালো।
সামনের ডানার সেল এ তিনখানি কিছুটা অস্পষ্ট হালকা নীল তীর্যক ছোট রেখা দেখা যায়। এপিকাল অংশে চারটি ক্ষুদ্র সাদা ডিসকাল ছোপ এর একটি বাঁকানো সারি এবং ৫টি ক্ষুদ্র পোস্টডিসকাল সাদা ছোপ এর অপর একটি বাঁকানো সারি প্রতীয়মান। একই ধরনের সাদা ক্ষুদ্র সাবটার্মিনাল ছোপ এর একটি সম্পূর্ণ সারি লক্ষ্য করা যায়। এই সাদা সাবটার্মিনাল ছোপের সারিটির সমান্তরাল ভাবে ভিতরের দিকে এক সারি জোড়া নীল দাগ বিদ্যমান ১নং শিরা থেকে ৬ নং শিরা পর্যন্ত। প্রতিটি শিরার উভয় প্বার্শে একজোড়া করে এই নীল দাগ দেখা যায়।
পিছনের ডানায় একটি তীর্যক আঁকাবাকা নীল পোস্টডিসকাল রেখা বিদ্যমান যা দুইদিকে কোস্টা এবং ডরসামের কিছু আগে শেষ হয়েছে। এই পোস্টডিসকাল রেখাটির পরেই রেখা বরাবর একসারি নীল গোলাকৃতি সাবটার্মিনাল দাগের মধ্যভাগ কালে এবং নীল গোল দাগের বাইরের দিকের অংশ তুষার শুংগ। সামনের এবং পিছনের উভয় ডানার সিলিয়া(প্রান্তিক রোঁয়া) সাদা রঙের।
পুরুষ নমুনার ডানার নিম্নতল পার্পেল ব্ল্যাক অথবা বেগুনী মিশ্রিত কালো বর্নের।
সামনের ডানার সেল এর দাগগুলি উপরিতল অপেক্ষা অধিকতর স্পষ্ট। ডিসকাল এবং পোস্ট ডিসকাল ছোপ এর সারি আঁকাবাকা, উভয় সারিতেই ৭টি করে ছোপ বিদ্যমান। সাব-টার্মিনাল ছোপ এর সারি উপরিপৃষ্ঠের ই ন্যায়; তবে আকারে বৃহত্তর। উপরিপৃষ্ঠে দৃশ্যমান সাবটার্মিনাল ছোপ এর সারির সমান্ররাল তবে ভিতরের দিকে অবস্থিত নীল জোড়া ছোপ এর সারিটি নিম্নপৃষ্ঠে অদৃশ্য অথবা অনুপস্থিত।
পিছনের ডানায় তেরচা ভাবে অবস্থিত ৩টি সাববেসাল ছোপ এবং তীর্যক আঁকাবাকা নীল ডিসকাল ছোপ এর একটি সারি দেখা যায়। এই ডিসকাল ছোপ এর সারিটিকে অনুসন করে ৫-৬টি পোশট ডিসকাল বিন্দুর একটি সারি রয়েছে। ইন্টারস্পেসগুলিতে জলপাই সাদা রঙের তীর্যক লম্বা সাবটার্মিনাল দাগের একটি সারিও ছোখে পড়ে।
শুংগ, মাথা, থোরাক্স এবং উদর দেশ কালো বর্নের।
স্ত্রী
স্ত্রী নমুনা পুরুষেরই অনুরূপ, তবে ডানার উপরিতলের মূল রঙ হালকা অনুজ্জ্বল কালো এবং সবুজের ছোঁয়াযুক্ত। সামনের ডানার সেল এর দাগগুলি এবং ভিতরের দিকের
সাবটার্মিনাল জোড়া ছোপগুলি ধাতব সবুজ বর্নের। পিছনের ডানার আঁকাবাকা পোস্টডিসকাল বন্ধনী এবং অই একই বর্নবিশিষ্ট। ডানার নিম্নতলের মূল রঙ ধূসর কালো এবং দাগ ছোপগুলি পুরুষেরই অনুরূপ, কিন্তু আকারে বৃহত্তর।
আচরণ
পাহাড়ের ২ হাজার ৫০০ মিটার উচ্চতায় বাস করতে পারে। বেশ দ্রুত ওড়ে। এপ্রিল-জুন ও আগস্ট-ডিসেম্বর ওড়াউড়ির উপযুক্ত সময়। ঘন বৃক্ষের এলাকা এবং বনের ধার ও উন্মুক্ত স্থান, যেখানে যথেষ্ট পরিমাণে ঝোপঝাড় বা গুল্ম ও পানি রয়েছে, সেখানে বেশি দেখা যায়। সাধারণত একই এলাকায় অল্প কয়েকটি একসঙ্গে থাকে। নিচু ঝোপঝাড়ে বা স্যাঁতসেঁতে জায়গায় ডানা মেলে বসে থাকে। ভয় পেলে বা বিরক্ত হলে দ্রুত উড়ে চলে যায় ও পাতার উল্টো দিকে চুপচাপ বসে থাকে। কিছুক্ষণ পর ফিরে আসে।
হাজার দুয়ারী রাজপ্রাসাদ
হাজারদুয়ারি প্রাসাদ এখন ভারতীয় কেন্দ্রীয় সরকার দ্বারা নিয়ন্ত্রিত, এখানে দেশ বিদেশের ভ্রমণ পিপাসু মানুষদের জন্য একটি অন্যতম সেরা ঐতিহাসিক নিদর্শন এখানে মাসে অন্তত ৩০০০০ মানুষ এর অনুগমন হয়, হাজারদুয়ারির অবস্থান ভারতের পশ্চিমবঙ্গ রাজ্যের মুর্শিদাবাদ জেলায় লালবাগ নামক অঞ্চলে। এর পাশ দিয়ে ভাগীরথী আপন রূপ নিয়ে প্রবাহিত হয়েছে বহুদূরে। সাধারণত এই প্রাসাদটি বহু দরজাবিশিষ্ট বলে তাই একে 'হাজারদুয়ারি' নামকরণ করা হয়ে থাকে। বাইরে থেকে ও ভিতর থেকে হাজারদুয়ারিতে অনেক দরজা দৃশ্যমান হলেও এর মধ্যে অনেক দরজাই আদপে নকল। অথচ দূর থেকে পুরোপুরি আসল বলে মনে হয়। হাজারদুয়ারির চমক শুধু তার দুয়ারেই না, ঘরগুলোও মনোমুগ্ধকর। ভারতের পশ্চিমবঙ্গ প্রদেশের মুর্শিদাবাদে অবস্থিত একটি রাজপ্রাসাদ। এই প্রাসাদে অনেক দরজা আছে৷ তার থেকেই প্রাসাদের এই নামকরণ হয়েছে৷ অবশ্য সব দরজা সত্য নয়, অনেক নকল দরজাও রয়েছে ৷
১৭শ শতাব্দী থেকে ইংরেজ শাসনের আগে পর্যন্ত সুবা বাংলা, বিহার ও ওড়িষার রাজধানী ছিল মুর্শিদাবাদ শহর৷ এখানে রাজত্ব করতেন নবাবরা ৷এখানকার নবাব হুমায়ুন জা ইউরোপিয় স্থপতি দিয়ে এই প্রাসাদ বানান৷ অনেকে ভুল করে ভাবেন যে, এই প্রাসাদ বুঝি নবাব সিরাজউদ্দৌলা র দৌলার তৈরি। এই প্রাসাদ তৈরী হয় সিরাজ জমানার পরে। সিরাজের প্রাসাদের নাম ছিল হীরাঝিল প্রাসাদ৷ তা এখন ভাগীরথী নদীতে তলিয়ে গেছে৷ এই প্রাসাদ ইউরোপিয় ধাঁচে বানানো। এটি ভাগীরথী নদীর তীরে অবস্থিত৷ তিনতলায় বেগম ও নবাবদের থাকার ঘর, দোতলায় দরবার হল, পাঠাগার, অতিথিশালা এবং একতলায় নানা অফিসঘর ও গাড়ি রাখার জায়গা ছিল।
বর্তমানে ভারতের পুরাতত্ত্ব সর্বেক্ষণ এখানে একটা সংগ্রহশালা বানিয়েছেন৷ তবে দুর্বল কাঠামোর জন্য দর্শকদের তিনতলায় উঠতে দেওয়া হয় না৷ শুক্রবার মিউজিয়াম বন্ধ থাকে।
তথ্যসূত্র
৪. পর্যটনে মুর্শিদাবাদ : দীননাথ মণ্ডল, অণিমা প্রকাশনী।
মানচার
মানচার (Manchar) ভারতের মহারাষ্ট্র রাজ্যের পুণে জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৮২ মিটার (২২৩৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মানচার শহরের জনসংখ্যা হল ১৩,৭৯৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে মানচার এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
৯নং ওয়ার্ড
৯নং ওয়ার্ড দ্বারা যা যা বোঝানো হতে পারে —
দ্বিতীয় গিয়াসউদ্দিন বাহাদুর শাহ
দ্বিতীয় গিয়াসউদ্দিন বাহাদুর শাহ (খিজির খান শুরি বলেও পরিচিত) (শাসনকাল : ১৫৫৫-১৫৬১) বাংলার স্বাধীন সুলতান ছিলেন। তিনি ছিলেন সুলতান শামসউদ্দিন মাহমুদ শাহের পুত্র।
ইতিহাস
বাহাদুর শাহ তৎকালীন গভর্নর শাহবাজ খানকে ক্ষমতাচ্যুত করে ক্ষমতা লাভ করেন। বাহাদুর শাহ ১৫৫৭ সালে মুহাম্মদ আদিল শাহকে হত্যা করেন।
পরবর্তীতে বাহাদুর শাহ জৌনপুর দখলের চেষ্টা করে। কিন্তু মুঘল সেনাবাহিনীর কাছে পরাস্ত হন।
রামপুরহাট বালিকা উচ্চ বিদ্যালয়
রামপুরহাট বালিকা উচ্চ বিদ্যালয়, পশ্চিমবঙ্গের বীরভূম জেলার রামপুরহাটে মেয়েদের জন্য একটি উচ্চ মাধ্যমিক বিদ্যালয়।
অলোক নাথ
অলোক নাথ (জন্মঃ ১০ জুলাই ১৯৫৬) হচ্ছেন ভারতের একজন অভিনেতা যিনি টেলিভিশন নাটক এবং চলচ্চিত্রে অভিনয় করেন। ১৯৮২ সালের গান্ধী ছিলো তার অভিনীত প্রথম চলচ্চিত্র, এই চলচ্চিত্রটি শ্রেষ্ঠ চলচ্চিত্র বিভাগে একাডেমি পুরস্কার পেয়েছিলো। অলোক ডিডি ন্যাশনালের বুনিয়াদ ধারাবাহিক নাটকে অভিনয় করেন আশির দশকেই যা তুমুল দর্শকপ্রিয়তা পায়। জি টিভির ১৯৯৯ সাল থেকে ২০০১ সাল পর্যন্ত দেখানো নাটক 'রিশতে'ও মানুষ পছন্দ করেছিলো, এই ধারাবাহিক নাটকটিও অলোকের অভিনীত অন্যতম গুরুত্বপূর্ণ নাটক। স্টার প্লাস চ্যানেলের অনেক নাটকেই অলোক অভিনয় করেছিলেন যেগুলোও দর্শকপ্রিয়তা পেয়েছিলো।
১০নং ওয়ার্ড
১০নং ওয়ার্ড দ্বারা যা যা বোঝানো হতে পারে —
সিসিলি
থাম্ব|236x236পিক্সেল|উপরে থেকে ঘড়ির কাঁটার দিকে: এগ্রিজেন্টোতে কনকর্ডিয়া এবং হেরা লাসিনিয়ার মন্দির, সেগেস্টার মন্দির এবং সেলিনুতে মন্দির, সিসিলি সিসিলি (Sicilia, Sicìlia) হল ভূমধ্যসাগরের সর্ববৃহৎ দ্বীপ। এটি পার্শ্ববর্তী ছোট ছোট দ্বীপসমূহ নিয়ে ইতালির একটি সাংবিধানিক স্বায়ত্তশাসিত অঞ্চল, যা সিসিলিয়ান অঞ্চল নামে পরিচিত।
সিসিলির রয়েছে উন্নত ও সমৃদ্ধ সাংস্কৃতিক ঐতিহ্য বিশেষকরে স্থাপত্য, সঙ্গীত, সাহিত্য, রন্ধন বিষয়ে।
প্রশাসনিক বিভাগ
সিসিলি প্রশাসনিকভাবে নয়টি প্রদেশে বিভক্ত, যেগুলোর নাম তাদের রাজধানীর নামে নামকরণ করা হয়েছে অর্থাৎ প্রদেশ ও প্রদেশের রাজধানীর নাম একই। পাশ্ববর্তী ছোট ছোট দ্বীপসমুহ এসব সিসিলীয় প্রদেশের অংশ;
খুশি কবীর
খুশি কবীর একজন বাংলাদেশী সামাজিক কর্মী, নারীবাদী, এবং পরিবেশবাদী।
প্রাথমিক জীবন
খুশি কবীর ঢাকা বিশ্ববিদ্যালয়ের ফাইন আর্টস অনুষদ থেকে ফাইন আর্টস (পেন্টিং এবং অঙ্কন) থেকে স্নাতক ডিগ্রী অর্জন করেন।
পেশা
১৯৭২ সালে, বাংলাদেশ স্বাধীনতা সংগ্রামের পর, খুশি কবির বাংলাদেশী একটি বেসরকারি সংস্থায় যোগ দেন। তিনি বাংলাদেশের গ্রামীণ এলাকায় প্রান্তিক সম্প্রদায়ের সাথে কাজ করেছেন। তিনি বেসরকারি অধিকার সংস্থা নিজেরা করি এর সমন্বয়কারী হিসাবে কাজ করেছেন। নিজেরা করি বাংলাদেশের সবচেয়ে বড় বেসরকারী সংস্থাগুলির মধ্যে একটি যার সদস্য সংখ্যা প্রায় ২৩৭৭৮৭। তিনি আন্তর্জাতিক পার্বত্য চট্টগ্রাম কমিশনের একজন সদস্য। তিনি সেন্টার ফর পলিসি ডায়ালগের পরিচালক। ২০১৩ সালে তিনি ওয়ান বিলিয়ন রাইজিংয়ের সমন্বয়ের দায়িত্ব পালন করেন।
২০১৫ সালের জোনটা জেলা -২৫ এর আঞ্চলিক সম্মেলনে ১৪ তম দ্বি-বার্ষিক অনুষ্ঠানে তাকে লাইফটাইম অ্যাচিভমেন্ট অ্যাওয়ার্ডসে ভূষিত করা হয়। প্রধানমন্ত্রী শেখ হাসিনার চরিত্র হননের জন্য তার বিরুদ্ধে একটি মানহানি মামলা দায়ের করা হয়েছিল, কিন্তু ৪ জুন ২০১৬ তারিখে অভিযোগের সত্যতা না পাওয়ার কারণে এই মামলাটি বাংলাদেশ হাইকোর্ট বরখাস্ত করে দেয়। ২৭ নভেম্বর ২০১৭ সালে তিনি বাংলাদেশে সংখ্যালঘুদের বিরুদ্ধে ধর্ম ভিত্তিক সহিংসতার বিরুদ্ধে বক্তব্য রাখেন এবং সংখ্যালঘুদের রক্ষা করার জন্য সরকারকে আরো কার্যকর পদক্ষেপ নেওয়ার আহবান জানান। তিনি ১৯৯৭ সালে স্বাক্ষরিত পার্বত্য চট্টগ্রাম শান্তি চুক্তি বাস্তবায়নের আহবান জানান।
গৌর পূর্ণিমা
থাম্ব|[[চৈতন্য মহাপ্রভু|চৈতন্যদেবকে কেন্দ্র করে উৎযাপিত গৌর-পূর্ণিমা]] গৌর-পূর্ণিমা বৈষ্ণবদের একটি উৎসব, যা প্রধানত চৈতন্যদেবের (১৪৮৬ -১৫৩৪) জন্মদিন হিসাবে পালিত হয়। এটি সাধারণত মার্চ-এপ্রিল মাসের ফাল্গুনী পূর্ণিমার দিন হয়ে থাকে।
গৌর-পূর্ণিমার অর্থ ' গৌর বা সোনালী বর্ণের উজ্জ্বল চাঁদ', যা চৈতন্যদেবের প্রতীক। তাঁর অনুগামীরা উপবাস থেকে চন্দ্রদয়ের মাধ্যমে এই উৎসব পালন করে থাকে।
নবদ্বীপে গৌড়ীয় বৈষ্ণবরা এই উৎসব পালন করেন।
মাকড়শা
থাম্ব|An [[Orb-weaver spider, Family: Araneidae]] মাকড়সা অমেরুদন্ডী শিকারী কীট বিশেষ। এটি একটি আট পা ওয়ালা অ্যারাকনিড শ্রেণীর সন্ধিপদ। এদের শরীর মাথা ও ধড় দুটি অংশে বিভক্ত, আটটি সন্ধিযুক্ত পা আছে,ডানা নেই। এদের মাথা ও বুক একসাথে জুড়ে সেফালোথোরাক্স বা মস্তক-বক্ষ গঠন করে। মাকড়সার একটি বিশেষ গুণ হল, এরা আঠালো জাল তৈরি করে এবং সেই জালে অন্যান্য কীট-পতঙ্গ ইত্যাদিকে বন্দি করে শিকার করে।
অনেক রকম মাকড়সা হয়, কেউ জাল বোনে, কেউ লাফিয়ে শিকার ধরে। সব মাকড়সার একজোড়া বিষগ্রন্থি আছে। মাকড়সা প্রথমে শিকারকে জালবন্দি করে, তারপর বিষাক্ত দাঁড়া দিয়ে নিহত করে।
মাকড়সারা প্রথম স্থলচর প্রাণীদের মধ্যে অন্যতম। অপেক্ষাকৃত প্রাচীন মাকড়সারা নিঃসঙ্গ শিকারী অর্থাৎ এরা জাল বোনে না,লাফিয়ে শিকার ধরে। এদের চেনার উপায় হল নীচদিকে বাকা দাঁড়া যা সোজা উপরনিচ নড়ে।
জালবোনা মাকড়সারা অপেক্ষাকৃত অর্বাচীন।
কয়েকটি বিখ্যাত বিষাক্ত মাকড়শা: মাকড়সা কে ভয় পাওয়া হলো এক ধরনের ফোবিয়া,আ্যরাকনিডাফোবিয়া।
গ্যালারি
বাংলাদেশের একটি মাকড়শা প্রজাতি|থাম্ব থাম্ব|অসংখ্য ছোট্ট মাকড়সা
গ্ত্সাং-পা-র্গ্যা-রাস-য়ে-শেস-র্দো-র্জে
গ্ত্সাং-পা-র্গ্যা-রাস-য়ে-র্দো-র্জে (১১৬১ - ১২১১) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ  ধর্মীয় গোষ্ঠীর প্রথম র্গ্যাল-দ্বাং-'ব্রুগ-পা বা প্রধান।
জন্ম
গ্ত্সাং-পা-র্গ্যা-রাস-য়ে-র্দো-র্জের ১১৬১ খ্রিষ্টাব্দে তিব্বতের হা-বো-গাংস-ব্জাং নামক স্থানে র্গ্যা নামক পরিবারগোষ্ঠীর এক পরিবারে সাত ভাইবোনের মধ্যে সর্বকনিষ্ঠ রূপে জন্মগ্রহণ করেন। তার পিতামাতা তাকে এক বোন ধর্মাবলম্বী ব্যক্তিকে দান করলে তিনি এই শিশুর নাম রাখেন গ্যুং-দ্রুং-দ্পাল । গ্যুং-দ্রুং-দ্পালের আট বছর বয়সে তার মাতার মৃত্যু হয়।
শিক্ষা
গ্যুং-দ্রুং-দ্পালের বয়স যখন বারো বছর, তখন তার জ্যৈষ্ঠ ভ্রাতা স্কাল-লদান তাকে গ্ত্সাং-রোং  নামক স্থানে র্তা-থাং-পা  নামক শিক্ষকের কাছে নিয়ে গেলে, সেখানে তিনি তিন বছর শিক্ষালাভ করেন। পনেরো বছর বয়স হলে তিনি ম্খার-লুং-পা  নামক বৌদ্ধ শিক্ষকের নিকট আট বছর ধরে অভিধর্ম ও অতিযোগ তত্ত্ব সম্বন্ধে শিক্ষালাভ করেন। এরপর তিনি তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা গ্লিং-রাস-পা-পাদ-মা-র্দো-র্জের নিকট শিক্ষালাভ করেন। ১১৯৩ খ্রিষ্টাব্দে ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নির্দেশে তিনি বৌদ্ধ ভিক্ষুতে পরিণত হন।
গ্তের-মা উদ্ধার
গ্লিং-রাস-পা-পাদ-মা-র্দো-র্জের নির্দেশে তিনি ম্খার নদী উপত্যকায় যেতে নির্দেশ দিলে গ্ত্সাং-পা-র্গ্যা-রাস-য়ে-র্দো-র্জে সেখানে ভারতীয় পণ্ডিত তিপু পার রচিত রো-স্ন্যোম-স্কোর-দ্রুগ নামক একটি গ্রন্থকে উদ্ধার করেন। এই গ্রন্থ তিপু পার শিষ্য রাস-ছুং-র্দো-র্জে-গ্রাগ্স-পা ম্খার নদী উপত্যকায় লুকিয়ে রাখেন বলে প্রবাদ প্রচলিত ছিল।
পরবর্তী জীবন
১১৯০ এর দশকে তিনি স্ক্যিদ নদীর তীরে ক্লোং-র্দোল বৌদ্ধবিহার স্থাপন করেন। ১২০৫ খ্রিষ্টাব্দে তিনি 'ব্রুগ বৌদ্ধবিহার' স্থাপন করেন। এই বৌদ্ধবিহার থেকেই 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর নামকরণ হয়।
গিয়াসউদ্দিন জালাল শাহ
গিয়াসউদ্দিন জালাল শাহ (শাসনকাল: ১৫৬১-১৫৬৩) ছিলেন বাংলার সুলতান দ্বিতীয় গিয়াসউদ্দিন বাহাদুর শাহের ভাই ও উত্তরাধিকারী। ১৫৬৩ সালে মৃত্যুর আগে মোট ৩ বছর তিনি বাংলার শাসক ছিলেন।
পপি ফুল
আফিম বা পপি (Opium poppy অথবা breadseed poppy ) (বৈজ্ঞানিক নাম: Papaver somniferum) থেকে আফিম এটি তৈরি হয়। সব পপি ফুল থেকে মাদক দ্রব্য তৈরি হয় না, পপি ফুলের আবার অনেক নিরীহ প্রজাতি রয়েছে যা বাগানে শোভা পায়। নিরীহ দর্শন এই গাছটি একটি মাদক দ্রব্যের গাছ। ফল যখন পরিপক্ব হয় তখন ব্লেড দিয়ে ফলে গায়ে গভীর করে আঁচড় দেওয়া হয়। ফলে ৫ থেকে ৬ ঘণ্টা পর এর ফল থেকে কষ বের হয় এবং চাষীরা তা সংগ্রহ করে এটাই হলো আফিমের কাঁচামাল। এর পর বিভিন্ন রাসায়নিক প্রক্রিয়ায় অন্যান্য উপজাত জৈব রাসায়নিক দ্রব্য বানানো হয়। এটি থেকে হেরোইন ছাড়াও মরফিন পাওয়া যায়, যা ঔষধ হিসেবে ব্যবহৃত হয়। ফুল সাদা, লাল, গোলাপি, হলুদ। ফুলের পাপড়িগুলো রেশমের মতো কোমল।
অলংকরণ
একই সাথে বিখ্যাত এবং কুখ্যাত একটি গাছ। সুন্দর পপি ফুলের পাশাপাশি এ গাছ থেকে যেমন ওষুধ তৈরির নানা উপাদান পাওয়া যায়, তেমনি এ গাছের ফল থেকেই তৈরি হয় সর্বনাশা মাদক আফিম। পপি গাছের কাঁচা ফলের খোসা কাটলে যে সাদা রস পাওয়া যায় তা ২৪ ঘণ্টা রোদে শুকালে পাওয়া যায় আফিম। এর রং তখন হয়ে যায় কালো বা কালচে বেগুনী। আবার পপি থেকে রস সংগ্রহ করে পার্শবর্তী দেশ ভারত কিংবা মায়ানমারে নিয়ে কৃত্রিম পন্থায় হিরোইন উৎপাদন করা হয়ে থাকে। বাংলাদেশের মাটি ও আবহাওয়া পপি চাষে খুব উপযোগী। বর্ষজীবী শীতকালীন ফুল হিসেবে পপির জনপ্রিয়তা তুঙ্গে। ভালো ফুলের জন্য বীজ আগে টব বা বীজতলায় বপন করে পরে চারা গাছ মাটিতে রোপণ করা ভালো। সাধারণত অক্টোবরে চারা রোপণ করা হয়। দেড় থেকে দুই মাসের মধ্যে ফুল ধরা শুরু করে।
বর্ণনা
গাছ ৬০ সে.মি.পর্যন্ত উচ্চতা পায়। দীর্ঘ ১০-২০ সে.মি. দণ্ডের আগায় পেয়ালা আকৃতির ফুল ফোটে। পাঁপড়ি ৪ টি। পাতলা গড়ন। ফুলের পরিধি ৫-১০ সে.মি. পাঁপড়ি স্পর্শ করলে রেশমের কাপড়ের মত অনুভূতি হয়। বহু পুংকেশর যুক্ত। অদ্ভুত সুন্দর ফুলগুলো। ফুল, পাতা ও কলি মিলে এক অদ্ভুত সমন্বয়। পাপড়ির গোরায় অনেক সময় কাল দাগ দেখা যায়। ফুলের আশেপাশে মৌমাছি ভীড় করে। গাছের সারা গা’ তীক্ষ্ণ লোমাবৃত, পাতা ভূ-সংলগ্ন ও দীর্ঘ।পাতা ফিকে সবুজ রঙের এবং বেশ সুন্দর আকৃতির, অর্থাৎ ফলক গভীরভাবে খণ্ডিত। খণ্ডসমূহ প্রায় আলাদা ও বিপরীত। পক্ষল বলা যায়। গাছের নিচের দিকের পাতা ছোট ও উপরে ক্রমাগত বড় আকারের হয়। ফল গোলাকৃতি। ভেতরে দানা দানা বীজ। একটি গাছ হতে ১৭,০০০ বীজ পাওয়া যায়। বীজের মাধম্যে বংশ বিস্তার হয়।
ভৌগোলিক অবস্থা
পপি গাছ এর আদি নিবাস ইউরোপ।
ব্যবহার
অপরাধের জগত হিসেবে শহরকেই আমরা বেছে নেই, বেছে নেওয়াটা ভুল না হলেও যদি শহরকে শুধু অপরাধের উৎপত্তিস্থল মনে করি তাহলে ভুল হবে। বাংলাদেশেরর প্রত্যন্ত অঞ্চল বান্দরবান পাহাড়ী এলাকা। সেখানে এমন কিছু পাহাড়ি দুর্গম জায়গা রয়েছে যেখানে পায়ে হেটে কিংবা স্বাভাবিক কোন যানবাহনের করে যাওয়া সম্ভব নয়, তবে যেতে চাইলে হেলিকাপ্টারে করে যাওয়া যেতে পারে, তবে নিরাপত্তার প্রশ্ন রয়েছে। এমন দুর্গম স্থানে মায়নমার থেকে বিভিন্ন সন্ত্রসী ও চরমপন্থি সংগঠনের লোকেরা বাংলাদেশের উপজাতীদের ব্যবহার করে পপি চাষ করে থাকে।
সেন্ট জোসেফ হাই স্কুল, জুহু
সেন্ট জোসেফ হাই স্কুল, ভারতের জুহুতে অবস্থিত ছেলে ও মেয়েদের জন্য একটি সহ-শিক্ষামূলক প্রাথমিক ও মাধ্যমিক বিদ্যালয়।
১৯০৫ সালে নির্মিত, বিদ্যালয়টি সেন্ট জোসেফ চার্চের সাথে যুক্ত। এটি জুহুতে এখনও চালু সবচেয়ে প্রাচীন স্কুল।
ফেই শিন
ফেই শিন (প্রায় ১৩৮৫ - ১৪৩৬ পরবর্তী) মিং রাজবংশের নৌসেনাপতি ঝং হ-র বহরের সামরিক কর্মীদের একজন সদস্য ছিলেন। তিনি চীনা জাহাজ যে সকল দেশগুলোতে পৌঁছেছিল সেই দেশগুলি সম্পর্কে একটি বইয়ের লেখক হিসাবে পরিচিত।
জীবনচরিত
ফেই শিনের জীবন সম্পর্কে বেশি কিছু জানা যায়নি। তাঁর পরিবার এসেছিল আজকের চিয়াংসু প্রদেশের খুনশান থেকে। তাঁর লেখায় উল্লিখিত বিভিন্ন তারিখ বিবেচনার ভিত্তিতে মনে করা হয়, সম্ভবত তিনি হংউ যুগের (১৩৮৫ খ্রিস্টাব্দ) ১৭তম বছরে জন্মগ্রহণ করেছিলেন, যদিও কিছু কিছু লেখকের হিসাবে মনে হয় যে তাঁর জন্ম হয়েছিল ১৩৮৮-এ। তিনি নিজে থেকে আরবি ভাষা রপ্ত করেছিলেন।
ফেই শিন তার বইয়ের মুখবন্ধে যা বলেছেন, সে অনুযায়ী মনে হয় তার পরিবার দরিদ্র ছিল। তার বড় ভাইকে নিকটস্থ থাইসাং গ্যারিসনে কাজ করার জন্য ডেকে নেয়া হয়েছিল, তবে শীঘ্রই তিনি মারা যান। ১৩৯৮ সালে বা তার পরে বালক ফেই শিন তার জায়গায় যোগ দেন। জে.জে.এল ডুয়েভেন্দক মনে করেন যে ফেই ভাইয়েরা তাদের বাবা বা দাদার পূর্বতন কোনও রাজনৈতিক বা অন্য অপরাধের শাস্তি হিসাবেই ওই কাজে যোগ দিতে বাধ্য হন। এই ধারণার পক্ষে প্রকৃত কোন প্রমাণ পাওয়া যায়নি। তবে ফেই শিনের পরবর্তী জীবনী রচয়িতা, রডরিচ পটাক মনে করেন এটি অসম্ভব নয়।
সৈনিক থাকাকালীন ফেই শিন পড়াশোনার জন্য সময় বের করে নিয়েছিলেন। থাইসাং যেহেতু ঝং হ-র নৌবহরের পক্ষ থেকে ইয়াংজি নদীর উজানের দায়িত্বে ছিল, ফেই শিন চারবার দক্ষিণ-পূর্ব এশিয়া এবং ভারত মহাসাগরে নৌবহরের সাথে যাত্রা করেছিলেন।
ফেই শিন মূলত "শিংচা শংলান"  (তারকাময় ভেলার বর্ণনা; মুখবন্ধের তারিখ অনুযায়ী ১৪৩৬ সালের উপস্থাপনা) গ্রন্থটির লেখক হিসাবে পরিচিত, যেখানে তিনি দক্ষিণ সমুদ্রে চারটি ভ্রমণে যা যা দেখেছিলেন তা লিপিবদ্ধ করেছিলেন। ১৪৩৬ সালের পরবর্তী সময়ে তার ক্রিয়াকলাপের কোনও উল্লেখ পাওয়া যায়নি এবং তার মৃত্যুর প্রকৃত তারিখ সম্পর্কেও কোন তথ্য পাওয়া যায়নি।
পটকের মতে, ফেই শিনের ধর্ম সম্পর্কে কোনও নির্ভরযোগ্য তথ্য নেই। তবে পটাক বিশ্বাস করেন যে, ফেই শিন নিজেও মা হুয়ান বা ঝং হ-এর মতো মুসলিম ছিলেন। ফেই শিনও মক্কার বর্ণনা দিয়েই তার বই শেষ করেছিলেন, তবে এটি মা হুয়ান এর বইয়ের বিন্যাসের অনুকরণও হতে পারে।
ফেই শিনের বইটি বিভিন্ন মিং-যুগের ভিন্ন সংস্করণে বিদ্যমান। অনেক চীনা এবং বিদেশী ঐতিহাসিক এই বইটি নিয়ে গবেষণা করেছেন। তার বইয়ের প্রথম ইংরেজী অনুবাদ করেছিলেন উইলিয়াম উডভিল রকহিল, এবং ১৯১৪-১৯১৫ সালে "থং পাও" এ তা প্রকাশিত হয়। এই বইয়ের সবচেয়ে সাম্প্রতিক অনুবাদটি জে.ভি.জি. মিলস-এর একটি খসড়ার উপর ভিত্তি করে রডরিচ পটাক (১৯৯৬) সম্পাদনা ও টীকায়িত করেছেন।
পার্থপ্রতিম রায়
পার্থপ্রতিম রায় হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০১৯ সাল পর্যন্ত তিনি লোকসভায় কোচবিহার লোকসভা কেন্দ্রের লোকসভা সদস্য হিসেবে দায়িত্ব পালন করেছেন।
গজমহল ট্যানারী উচ্চ বিদ্যালয়
গজমহল ট্যানারি উচ্চ বিদ্যালয় গজমহল, হাজারীবাগ থানা রোড, ঢাকার একটি মাধ্যমিক বিদ্যালয়। এটি ১৯৮৮ সালে প্রতিষ্ঠিত হয়। এটি ঢাকা শিক্ষা বোর্ডের অধীনে সরকারি নিবন্ধিত এমপিও ভুক্ত বিদ্যালয়।
ইতিহাস
গজমহল ট্যানারি উচ্চ বিদ্যালয় ট্যানারি শ্রমিকদের সন্তানদের জন্য ট্যানারি মালিকারা প্রতিষ্ঠিত করে। গজমহল প্রাক্তন ছাত্র সংগঠন (জিক্সএসএ ) গজমহল ট্যানারি উচ্চ বিদ্যালয়ের প্রাক্তন ছাত্রদের সংগঠন। ২৬ শে মার্চ, ২০১৩ তারিখে স্কুল প্রাঙ্গনে জিক্সএসএ তাদের প্রথম পুনর্মিলনের আয়োজন করে। থাম্ব|alt=খেলার মাঠ, গজমহল ট্যানারী উচ্চ বিদ্যালয়|গজমহল ট্যানারী উচ্চ বিদ্যালয়ের খেলার মাঠ
সুমাইয়া সিদ্দিকী
সুমাইয়া সিদ্দিকী (জন্মঃ ৩০ নভেম্বর১৯৮৮) হলেন একজন পাকিস্তানি আন্তর্জাতিক প্রমিলা ক্রিকেটার।
গজমহল ট্যানারী উচ্চ বিদ্যালয়
ইতিহাস
১। মরহুম জনাব মুনসুর আহমেদ
২। মরহুম জনাব আঃ কাইয়ুম সর্দার
সুমাইয়া সিদ্দিকী
টুয়েন্টি২০ আন্তর্জাতিক
এছাড়াও তিনি ২০১২ সালের ২৭ সেপ্টেম্বর ইংল্যান্ড এর বিরুদ্ধে টুয়েন্টি২০ আন্তর্জাতিক ক্রিকেটে অভিষিক্ত হন।
গজমহল ট্যানারী উচ্চ বিদ্যালয়
ইতিহাস
৪। মরহুম জনাব শেখ লালা বাবু
৫। মরহুম জনাব এম এ সাত্তার ভূঁইয়া
৬। মরহুম জনাব জমশের আলী
৭। জনাব সৈয়দ মঞ্জুর এলাহী
৮। জনাব ডাঃ তোফায়াল আহমেদ
৯। জনাব আবুল খায়ের বাবুল
১০। জনাব এম এ মাজেদ
১৩। মিঃ পিটার জন ষ্টোন (ইংল্যান্ড)
১৪। মিঃ জাফ বি এ এস এফ (বাংলাদেশ) থাম্ব|alt=সম্মুখ ভাগ, গজমহল ট্যানারী উচ্চ বিদ্যালয়|সম্মুখ ভাগ, গজমহল ট্যানারী উচ্চ বিদ্যালয় ১৫। জনাবা সুফিয়া খাতুন
প্লে গ্রাউন্ড থেকে পঞ্চম শ্রেণী
গজমহল ট্যানারি উচ্চ বিদ্যালয় ২০০৬ সাল থেকে প্রাথমিক স্তরের শিক্ষার উদ্বোধন করে, এই স্তরটি গজমহল ট্যানারি কিন্ডার গার্টেন স্কুল নামেও পরিচিত। পঞ্চম শ্রেণী যার অর্থ প্রাথমিক শিক্ষা সমাপনী পরীক্ষা প্রাথমিক স্তরের শিক্ষা। এ পরীক্ষায় উত্তীর্ণ শিক্ষার্থীরাই পরবর্তীকালে নিম্ন মাধ্যমিকের ষষ্ঠ শ্রেণীতে ভর্তি হওয়ার সুযোগ পায়।
ষষ্ঠ শ্রেণী থেকে অষ্টম শ্রেণী
গজমহল ট্যানারি উচ্চ বিদ্যালয়ের শুরু থেকে ষষ্ঠ শ্রেণী থেকে অষ্টম শ্রেণী পর্যন্ত চালু আছে। ২০১০ সালে বাংলাদেশে প্রথমবারের মতো সাধারণ স্কুল ও মাদ্রাসার ছাত্র-ছাত্রীদের জন্য জুনিয়র স্কুল সার্টিফিকেট পরীক্ষা ও জুনিয়র দাখিল সার্টিফিকেট পরীক্ষা অনুষ্ঠিত হয়। এই পরীক্ষায় উত্তীর্ণদের জুনিয়র স্কুল সার্টিফিকেট প্রদান করা হয় এবং তাদের নবম শ্রেণীতে ভর্তির সুযোগ দেয়া হয়। এছাড়া এ পরীক্ষার ফলাফলের ভিত্তিতে জুনিয়র বৃত্তি প্রদান করা হয়।
নবম ও দশম শ্রেণী
সেকেন্ডারি স্কুল সার্টিফিকেট বা এসএসসি  বা এস. এস.সি হল একটি সরকারী পরীক্ষা যা মাধ্যমিক বোর্ড বাংলাদেশের অধীনে নেওয়া হয়। মাধ্যমিক স্কুল সার্টিফিকেট (এসএসসি) পরীক্ষার হল, মাধ্যমিক শিক্ষা সমাপ্তির পরীক্ষা হিসেবে বাংলাদেশে একটি পাবলিক পরীক্ষা।
পুনর্মিলনি ২০১৩
গজমহল ট্যানারি উচ্চ বিদ্যালয়ের ২৫ বছরের প্রতিষ্ঠা বার্ষিকী আয়োজনের মাধ্যমে ২৬ শে মার্চ, ২০১৩ তারিখে প্রথম পুনর্মিলনি আয়োজন করে গজমহল প্রাক্তন ছাত্র সংগঠন।
মঙ্গলওয়েদে
মঙ্গলওয়েদে (Mangalvedhe) ভারতের মহারাষ্ট্র রাজ্যের সোলাপুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মঙ্গলওয়েদে শহরের জনসংখ্যা হল ২১,৬৯৪ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে মঙ্গলওয়েদে এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
পশ্চিমবঙ্গ গণতান্ত্রিক মঞ্চ
পশ্চিমবঙ্গ গণতান্ত্রিক মঞ্চ (পিবিজিএম ) হল ভারতের পশ্চিমবঙ্গ রাজ্যের একটি রাজনৈতিক দল। পিজিএম ১৯৯৯ সালে ভারতের কমিউনিস্ট পার্টি (মার্কসবাদী) এর বহিষ্কৃত সদস্যদের দ্বারা গঠিত হয়েছিল। পিজিএম-এর আহ্বায়ক হলেন সুমন্ত হীরা, সিপিআই(এম)-এর পশ্চিমবঙ্গের বিধানসভার প্রাক্তন সদস্য।
২০০১ রাজ্য বিধানসভা নির্বাচনে হীরা একমাত্র পিজিএম প্রার্থী হিসাবে তালতলা আসনে প্রতিদ্বন্দ্বিতা করেছিলেন। তিনি ৫৫১ ভোট (০.৭%) পেয়েছেন। পরে দলটির নাম পরিবর্তন করে পিপলস রেভোলিউশনারি পার্টি অফ ইন্ডিয়া রাখা হয়।
ইথান আম্পাডু
ইথান কোয়ামে কোল্ম রেইমন্ড আম্পাডু (জন্ম ১৪ সেপ্টেম্বর ২০০০) হলেন একজন পেশাদার ফুটবলার যিনি একজন সেন্ট্রে ব্যাক অথবা রক্ষণাত্মক মধ্যমাঠের খেলোয়াড় হিসেবে ইংলিশ ফুটবল ক্লাব চেলসি এবং ওয়েলস্ জাতীয় ফুটবল দল-এর হয়ে খেলে থাকেন। ২০১৭ সালের নভেম্বর মাসে তিনি ওয়েলস্ এর হয়ে জেষ্ঠ খেলোয়াড় হিসেবে অভিষিক্ত হন। পূর্বে আম্পাডু তার নিজ শহর এক্সেটার সিটির ফুটবল ক্লাব এক্সেটার সিটির হয়ে খেলেছেন, যেখানে তিনি মাত্র ১৫ বছর বয়সে সবচেয়ে কনিষ্ঠ খেলোয়াড় হিসেবে ক্লাবটির প্রথম সারির দলের হয়ে মাঠে নেমেছিলেন।
এক্সেটার সিটি
জন্ম, ইংল্যান্ডের ডেভন কাউন্টির এক্সেটার শহরে, আম্পাডু আইরিশ সাবেক পেশাদার ফুটবলার কোয়ামে অাম্পাডুর পুত্র। তিনি তার নিজ শহরের ফুটবল ক্লাব এক্সেটার সিটির কিশোর একাডেমীর সৃষ্টি, মাত্র ১৪ বছর বয়সে তিনি ক্লাবটির অনূর্ধ্ব-১৮ দলের হয়ে প্রথম মাঠে নামেন, ২০১৬ সালের ৯ই আগস্ট, ইএফএল কাপ-এর প্রথম পর্বে আরেক ইংলিশ ফুটবল ক্লাব ব্রেটফোর্ড-এর বিপক্ষে হওয়া খেলাটিতে তিনি মাত্র ১৫ বছর ১০ মাস এবং ২৬ দিন বয়সে তার ক্লাবের হয়ে জেষ্ঠ দলে অভিষেক হয়, সেন্ট জেমস পার্ক-এ হওয়া খেলাটিতে তিনি পুরো ১২০ মিনিট মাঠে ছিলেন এবং খেলাটিতে তার দল ১-০ গোলে জয় পায়।
চেলসি
২০১৭ সালের ১লা জুলাই, আম্পাডু বিশ্বের সবচেয়ে জনপ্রিয় ফুটবল লিগ ইংলিশ প্রিমিয়ার লিগ-এর বিখ্যাত ফুটবল ক্লাব চেলসি-এর সাথে একটি চুক্তিতে আবদ্ধ হন। ক্লাব দুটি ১৬ বছর বয়সীর জন্য একটা গ্রহণযোগ্যতামূলক ফি'তে পৌছানোর জন্য প্রচেষ্টা চালায় এবং শেষ পযন্ত কোন সিদ্ধান্তে পৌছাতে পারেনি। তখনো,২০১৭ সালের Yet, নভেম্বর মাসে, এক্সেটার সিটির চেয়ারম্যান জুলিয়ান ট্যাগ বলেন যে, দুইটি ক্লাবের মধ্যে এখনো ইতিবাচক সম্পর্ক বিদ্যমান, যদিও খেলোয়াড়টির নির্ধারিত মূল্য নিয়ে ক্লাব দুইটির মধ্যেও "ব্যাপক বৈষম্য" ছিলো'। এর কারণে আমাদের ট্রাইবুনালে বিচারসভায় যেতে হয়েছিলো।
২০১৭ সালের ২০শে সেপ্টেম্বর, ইএফএল কাপের তৃতীয় রাউন্ডে ইংলিশ ক্লাব নটিংহ্যাম ফরেস্ট-এর বিপক্ষে খেলায় আম্পাডু তার দল চেলসির হয়ে অভিষিক্ত হন, ম্যাচ চলাকালীন ৫৫তম মিনিটে তার সতীর্থ চেস ফেব্রিগাস-এর বদলে তিনি মাঠে নামেন।
আন্তর্জাতিক খেলোয়াড়ী জীবন
আম্পাডু আন্তর্জাতিকভাবে ওয়েলস্ জাতীয় ফুটবল দল-এর হয়ে খেলে থাকেন। তার মা ওয়েলস্ এর হওয়ার কারণে তিনি সে দলে খেলার যোগ্যতা অর্জন করেছেন। এছাড়াও তিনি পূর্বে ইংল্যান্ড, আয়ারল্যান্ড এবং ঘানার হয়ে প্রতিনিধিত্ব করার যোগ্য ছিলেন।
২০১৭ সালের ২৬শে মে, মাত্র ১৬ বছর বয়সে ২০১৮ ফিফা বিশ্বকাপ-এর জন্য যোগ্যতা অর্জনকারী ম্যাচে সার্বিয়া দলের সাথে খেলাকে সামনে রেখে গঠিত ওয়েলস্ জেষ্ঠ জাতীয় দলে আম্পাডু ডাক পান।
অনুপমা ভট্টাচার্য
অণুপমা ভট্টাচার্য অসমের চলচ্চিত্র ও মঞ্চজগতের একজন প্রসিদ্ধ অভিনেত্রী। তিনি অসমের ভ্রাম্যমাণ থিয়েটারে অভিনয় করা প্রথম মহিলা ছিলেন। তিনি অসমের মীনা কুমারী নামে বিখ্যাত। অসমীয়া চলচ্চিত্র, থিয়েটার ও দূরদর্শনে তিনি অভিনয় করেছেন।
জন্ম ও শৈশব
১৯২৮ সনের ১৯ আগস্ট তারিখে অসমের শিবসাগর জেলার আমোলাপট্টি নামক স্থানে বিখ্যাত বেজবরুয়া পরিবারে অণুপমা ভট্টাচার্যের জন্ম হয়। তার পিতার নাম গোপাল বেজবরুয়া ও মাতার নাম গুনদা বেজরুয়া। বংশসূত্রে লক্ষ্মীনাথ বেজবরুয়া তার পিতামহ ও আনন্দ চন্দ্র বরুয়া। পিতার কঠোর অণুশাসন ও ব্রাহ্মণ কঠোর রীতিনীতিতে তিনি শৈশবকাল অতিবাহিত করেন। ঘড়ের কাজকর্ম ও নাচ-গান এবং অভিনয়ে তিনি পারদর্শী ছিলেন। তিনি সিনেমা দেখতে খুব পছ্ন্দ করিতেন। তিনি ঘড় থেকে গোপনে বের হয়ে অনেকবার ফিল্ম হলে সিনেমা দেখেছেন। অবশ্যে তার পিতা একদিন বুঝতে পেরে তার মাকে দরজা বন্ধ রাখার জন্য আদেশ করেছিলেন কিন্তু মাতৃ মমতায় দরজা খুলে দেন ও সেইবারের মত অণুপমা ভট্টাচার্য রক্ষা পায় ও গৃহে প্রবেশ করেন। ফুলেশ্বরী গার্ল্স হাই স্কুলে তিনি শিক্ষা গ্রহণ করেছিলেন।
বিবাহ ও জীবন
মাত্র নয় বৎসর বয়সে উদয় ভট্টচার্যের সহিত অণুপমা ভট্টাচার্যের বিবাহ হয়েছিল। সেই বয়সে তিনি বিবাহের অর্থ বুজিতেন না। কিন্তু বিবাহের কয়েক মাস পর দূর্ভাগ্যবশত তার স্বামীর মৃত্যু হয়।স্বামীর মৃত্যুর পর তিনি বলেছিলেন: "কেইমাহমান পিছত এদিন মায়ে হুরাওরায়ে কান্দিব ধরিলে। ওচরর তিরোতাবোরে আহি মোর গহনা-গাঁথরি খুলি পেলালে,কপালর ফোঁট মচি দিলে।কোনোবাই ক’লে মই হেনো বিধবা হ’লো। মোর সৈতে বিয়া হোয়ামানুহজন জ্বর হৈ ঢুকাই থাকিল। মই খেইবোর কি জানো?-এই কাপোর-গহণাবোরখুলি দিয়াতহে মোর গাটো পাতল লাগিছে,খেলিবলৈ সুবিধা হৈছে।" অনুবাদ: বিবাহের কিছুদিন পর মা কান্নাকাটি আরম্ভ করলেন। প্রতিবেশী মহিলারা আমার অলংকার খুলে দিলেন ও কপালের সিন্দুর মুছে দিলেন। কেউ একজন বলিলেন যে আমি বিবধা হয়েছি। আমার সহিত বিবাহ করা ব্যক্তি জ্বর ব্যাধিতে মারা গিয়েছেন। আমি এইসব কি জানি? এই কাপোড়-অলংকার খুলে দেওয়ায় আমার শরীর হাল্কা অনুভব করছি, খেলতে সুবিধা হয়েছে। সিরাজ চলচ্চিত্রে অভিনয় করার সময় সিরাজ চলচ্চিত্রের সঙ্গীতকার শিবপ্রসাদ ভট্টাচার্যের সহিত পুনরায় বিবাহ করেন। তাঁদের রুনুমি নামক একটি কন্যা সন্তান জন্ম হয়। কিন্তু ১৯৫৩ সনে শিবপ্রসাদ ভট্টাচার্যের মৃত্যু হয় ও তিনি ২২ বৎসর বয়সে দ্বিতীয় বারে বিধবা হয়। অসহায় অবস্থায় তিনি নাটকে অভিনয় করে কন্যার লালন পালন করার জন্য বাধ্য হন। কন্যাটি জনপ্রিয় কণ্ঠশিল্পী রুপে প্রতিষ্ঠিত হন ও দুইটি কন্যা সন্তান জন্ম দিয়ে মৃত্যুমুখে পতিত হন। কন্যার মৃত্যুর পর অণুপমা ভট্টাচার্য তার কয়েকটি জনপ্রিয় গান অ চিকুন বিহুটি নামে মুক্তি দেন।
অভিনয় জীবন
অণুপমা ভট্টাচার্য অসমীয়া চলচ্চিত্র সিরাজে অভিনয় করার প্রস্তাব পান। সামাজিক বাধা নিষেধ অমান্য করে তিনি অভিনয় করার জন্য প্রস্তুত হন। ফলে তাঁকে সমাজ থেকে বঞ্চিত করা হয়। সিরাজ চলচ্চিত্রে তিনি ফতেমার চরিত্রে অভিনয় করেন। সিরাজে অভিনয় চলাকালীন অবস্থায় তিনি শিবপ্রসাদ ভট্টাচার্যের সহিত পরিচিত হন ও বিবাহের সম্পর্কে আবদ্ধ হন। তিনি নিমিলা অঙ্ক,নতুন পৃথিবী,মানব আরু দানব, সিরাজ, সরাপাত, রাংঢালী, মন ও মরম, বিপ্লবী ইত্যাদিকে ধরে প্রায় ১৪টি চলচ্চিত্রে অভিনয় করেছেন। নটরাজ থিয়েটারে তিনি চুক্তিবদ্ধ হয়ে তিনি সিরাজউদ্দোল্লা, ভোগরজা, কিয়, কাশ্মীর কুমারী ইত্যাদি নাটকে অভিনয় করেন।
সলপ উচ্চ বিদ্যালয়
সালাপ উচ্চ বিদ্যালয়, বাংলাদেশের সিরাজগঞ্জ জেলার উল্লাহপাড়া উপজেলার প্রাচীনতম মাধ্যমিক বিদ্যালয়। এটি ১৯০৫ সালে প্রতিষ্ঠিত হয়েছিল সন্ন্যাল সলপের জমিদার দ্বারা।
আমেরিকা থায়া হত্যাকাণ্ড
২০২১ সালের ২৮ জুলাই বিকেলে শাকোপি শহরতলির একটি মোড়ের মাঝখানে একটি শিরশ্ছেদ করা দেহ আবিষ্কৃত হয়। মাথাটিও এক ফুট দূরে পাওয়া যায় । আক্রান্ত ব্যক্তির নাম আমেরিকা মাফলদা থায়ার, যিনি মিনেসোটার শাকোপির ৫৫ বছর বয়সী মহিলা। তার হত্যাকারী ছিল ৪২ বছর বয়সী অ্যালেক্সিস সাবোরিট, কিউবা থেকে আসা একজন অবৈধ অভিবাসী এবং থায়ারের প্রেমিক। অপরাধস্থল থেকে ১.৫ মাইল দূরে পুলিশ তাকে আটক করে এবং বর্তমানে তার বিরুদ্ধে দ্বিতীয় পর্যায়ের হত্যার অভিযোগ রয়েছে।
অপরাধী
অ্যালেক্সিস সবরিট ছিলেন আমেরিকা থায়ারের প্রেমিক। দুজন প্রায় সাত বছর ধরে ডেটিং করছিলেন।
সাবোরিট ছিলেন কিউবা থেকে আসা একজন অবৈধ অভিবাসী। মার্কিন অভিবাসন ও শুল্ক প্রয়োগ কর্তৃপক্ষ তার খোঁজ করছিল। তাদের মতে, হত্যার আগে তার অপরাধমূলক রেকর্ড ছিল যার মধ্যে মিনেসোটা এবং লুইসিয়ানা তে গার্হস্থ্য হামলার অভিযোগ ছিল, একটি ডিইউআই এবং একজন পুলিশ অফিসারের কাছ থেকে পালিয়ে যাওয়ার অভিযোগ ছিল। তারা ২০১২ সালে তাকে নির্বাসনের চেষ্টা করেছিল, কিন্তু কিউবা তার ভ্রমণ নথি অনুমোদন না করায় সে সে যুক্তরাষ্ট্রেই রয়ে গিয়েছিল।
২০১৭ সালে তাকে গার্হস্থ্য সহিংসতার জন্য দোষী সাব্যস্ত করা হয়েছিল, থায়ার একটি বারে অন্য একজনের সাথে কথা বলছিলেন বলে তার সন্দেহ হওয়ার পরে তিনি থায়ারকে মাটিতে ফেলে দেন। বিচারের আগে, তার বিরুদ্ধে একটি নিয়ন্ত্রক আদেশ জারি করা হয়েছিল, কিন্তু এটি প্রত্যাহার করার অনুরোধ করে থায়ার আদালতকে একটি হাতে লেখা নোট পাঠানোর পরে এটি অপসারণ করা হয়েছিল।
হত্যা
২০২১ সালের ২৮ জুলাই সাবোরিট ও থায়ার শাকোপি দিয়ে গাড়ি চালাচ্ছিলেন। সাবোরিটের মতে, থায়ার তাকে তার সাথে সম্পর্ক ছিন্ন করতে চান বলে জানানোর পর তাদের দুজনের মধ্যে ঝগড়া শুরু হয়। সাবোরিট একটি অস্ত্র বের করে, যা সে প্রায়শই তার সাথে বহন করত এবং এই অস্ত্র দিয়ে সে থায়ারের শিরশ্ছেদ করে।
দুপুর আড়াইটার দিকে শাকোপি পুলিশ বিভাগ চতুর্থ এবং স্পেনসারের কাছে একটি গাড়ি থেকে ফেলে দেওয়া একটি মুণ্ডহীন লাশ পাওয়ার ঘটনায় সাড়া দেয়। যখন তারা ঘটনাস্থলে পৌঁছায়, তারা দেখতে পায় আমেরিকা থায়ারের মাথাবিহীন লাশ, তার মাথা সহ তার গাড়ির কাছে পড়ে আছে। ঘটনাস্থলে তাকে মৃত ঘোষণা করা হয়। ঘটনাস্থলের আরও তদন্তে নিকটবর্তী একটি গলিপথের পুনর্ব্যবহারযোগ্য বিনের মধ্যে একটি অস্ত্র এবং রক্তাক্ত পোশাক পাওয়া যায়।
পুলিশের নথিতে দেখা গেছে যে বেশ কয়েকজন হত্যার সাক্ষী ছিলেন। একজন ব্যক্তি একটি ভিডিও রেকর্ড করেছেন সাবোরিটের মৃতদেহ ফেলার তারপর চুল ধরে থায়ারের মাথা তুলে নেওয়ার। আরেকজন সাবোরিতকে কিছুতে আঘাত করতে এবং নিক্ষেপ করতে দেখেছেন।
আইনি মামলা
স্থানীয় পুলিশ সাবোরিটকে মিনেসোটা স্টেট হাইওয়ে ১০১ এবং শেনান্দোহ পার্কওয়ের কাছে ঘুরে বেড়াতে দেখে। তারা তাকে ল্যান্ডিং ঐতিহাসিক গ্রামে গ্রেপ্তার করে। তিনি হত্যার ঘটনাস্থল থেকে প্রায় ১.৫ মাইল দূরে ছিলেন এবং তিনি যে হোটেলে ছিলেন সেখান থেকে তিন ব্লক দূরে ছিলেন। তার বিরুদ্ধে দ্বিতীয়-ডিগ্রি হত্যার অভিযোগ আনা হয়; তার জামিনের পরিমাণ ২.৫ মিলিয়ন ডলার নির্ধারণ করা হয়েছিল। পুলিশের সাথে এক সাক্ষাত্কারে তিনি থায়ারকে একটি ছুরি দিয়ে হত্যা করার কথা স্বীকার করেন। স্কট কাউন্টি কোর্ট সিস্টেম অনুযায়ী, তার অনুরোধে তাকে একজন পাবলিক ডিফেন্ডার নিয়োগ করা হয়। তার প্রথম আদালতে হাজিরা ৯ আগস্ট নির্ধারিত হয়েছিল।
১৯৭৪ সালের বাংলাদেশী চলচ্চিত্রের তালিকা
১৯৭৪ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩০টি চলচ্চিত্র মুক্তি পায়।
এক মিলিয়ন স্বাক্ষর
300px|right|thumb
বৈষম্যমূলক আইন বাতিলের জন্য এক মিলিয়ন স্বাক্ষর ( ফার্সি : يک ميليون امضا برای لغو قوانين تبعيض آميز Yek Milyun Emzā barā-ye Laghv-e Qavānin-e Tab‘iz Āmiz ), যা সমতার জন্য পরিবর্তন নামেও পরিচিত। ইরানের নারীদের দ্বারা তাদের দেশে নারীদের প্রতি বৈষম্যমূলক আইন পরিবর্তনের সমর্থনে এক মিলিয়ন স্বাক্ষর সংগ্রহ করার একটি প্রচারণা।
উৎপত্তি
ইরানি নারী অধিকার কর্মীরা ২০০৬ সালে ইরানের তেহরান শহরে হাফত-ই- স্কয়ারে এক উদ্দেশ্য নিয়ে একটি শান্তিপূর্ণ প্রতিবাদ সমাবেশ করার জন্য প্রচারণা শুরু করে। জুনের মধ্যে অবিলম্বে প্রস্তুতি শুরু হয়, এবং তা আনুষ্ঠানিকভাবে “নারীদের জীবনযাপনের উপর আইনের প্রভাব” শিরোনামে ২৮ আগস্ট সেমিনার শুরু হয়, (ফার্সি: تاثیر قوانین بر زندگی در حال زنان ।
লক্ষ্য
প্রচারাভিযানে বিয়ে এবং উত্তরাধিকারে নর-নারীর সমান অধিকার, বহুবিবাহের অবসান, অনার কিলিং এবং অন্যান্য ধরনের সহিংসতার জন্য কঠোর শাস্তির চেষ্টা করে। প্রচারাভিযানের আয়োজকরা মনে করেন যে, এ দাবি ইসলামী নীতি এবং ইরানের আন্তর্জাতিক প্রতিশ্রুতির সাথে সঙ্গতিপূর্ণ। নাগরিক ও রাজনৈতিক অধিকারে আন্তর্জাতিক চুক্তিতে স্বাক্ষরকারী হিসাবে, ইরান সব ধরনের বৈষম্য দূর করার জন্য প্রতিশ্রুতিবদ্ধ এবং বৈষম্য নিরোশনে আইন সংস্কারে সুনির্দিষ্ট পদক্ষেপ নিতে হবে। এই দাবিগুলো কোনভাবেই ইসলামের ভিত্তির সাথে সাংঘর্ষিক নয়, যা ইসলামী আইনবিদ এবং পণ্ডিতদের মধ্যে আলোচনা করা হয়েছে।আয়োজকরা আশা করেন যে এক মিলিয়ন স্বাক্ষরের আবেদনটি সিদ্ধান্ত গ্রহণকারীদের এবং সাধারণ জনগণের কাছে প্রমাণ করবে যে, নারীর প্রতি বৈষম্যমূলক আইন পরিবর্তনের আকাঙ্ক্ষা সমাজের একটি ক্ষুদ্র অংশে সীমাবদ্ধ নয়, ইরানের জনসংখ্যার বিভিন্ন অংশের মধ্যে ছড়িয়ে আছে।
কৌশল
অন্যান্য দেশে অনুরূপ স্বাক্ষর অভিযান অনুষ্ঠিত হয়েছে। বিশেষ করে, মরক্কোর নারীরা ১৯৯২ সালে নারীদের অধিকারের জন্য "এক মিলিয়ন স্বাক্ষর" প্রচারণা চালিয়েছিল। কোন বিদেশী দেশের সমর্থন ছাড়াই “মিলিয়ন সিগনেচার” ক্যাম্পেইন শুধুমাত্র ইরানের নারীদের দ্বারা শুরু করা হয়েছিল। যাইহোক, এটি ইরানে বসবাসকারী ইরানি নাগরিক এবং অন্য দেশের বাসিন্দাদের কাছ থেকে স্বাক্ষর সংগ্রহে সক্রিয় ছিল।
এই প্রচারণা ইরানের ভিতরে "রূপক দেয়াল" হিসাবে বর্ণনা করা হয়েছে। একটি রাজনৈতিক বিক্ষোভ সামান্য প্রচার পেতে পারে এবং এর অংশগ্রহণকারীদের মারধর এবং গ্রেফতার করা হতে পারে - যেমনটি ১২ জুন ২০০৬ সালে বিক্ষোভে ঘটেছিল। যাইহোক, স্বাক্ষরপ্রার্থীরা "ছোট ছোট শহর এবং গ্রামে, দোকান, বিউটি সেলুন, স্কুল, অফিস  বা বাস স্টপে দাঁড়ানো 'সামনাসামনি' মানুষের স্বাক্ষর সংগ্রহ করে যা ইরানের শরিয়া আইনের বিরুদ্ধে ব্যাখ্যা করে যে এ স্বাক্ষর জনসংখ্যার অর্ধেক। তারা নারী ও পুরুষকে তাদের আবেদনে স্বাক্ষর করতে বলে। "
ওলোপ পাল্ম (Olof Palme) পুরস্কার ২০০৮
সাংবাদিক ও কর্মী পারভিন আরদালান ২০০৮ সালের ৬ মার্চ স্টকহোমে থাকা উচিত ছিল। ইরানে নারীর সমতার জন্য এক মিলিয়ন স্বাক্ষর অভিযানে তার অগ্রণী ভূমিকার স্বীকৃতিস্বরূপ ২০০৭ সালের ওলোফ পালম পুরস্কার পাওয়ার কথা ছিল। যাইহোক, ৩ মার্চ, বিমানবন্দরের নিরাপত্তা কর্মকর্তারা তাকে তেহরানের আন্তর্জাতিক বিমানবন্দর থেকে উড্ডয়ন করার জন্য একটি ফ্লাইট থেকে নামিয়ে দেয়, তার পাসপোর্ট জব্দ করে এবং আদালতে হাজির হওয়ার জন্য তাকে সমন জারি করে।
রিপোর্টার্স উইদাউট বর্ডার/ডয়চে ভেলে
২০০৮ সালে, রিপোর্টার্স উইদাউট বর্ডার্স এবং ডয়চে ভেলের পুরস্কার ক্যাম্পেইনের ওয়েবসাইটে (যাকে বলা হয় সমতার জন্য পরিবর্তন ) দেওয়া হয়
আনা পলিটকভস্কায়া পুরস্কার
২০০৯ সালে এক মিলিয়ন স্বাক্ষর সম্পাদনা করে আনা পলিটকভস্কায়া পুরস্কার লাভ করেন।
গ্লোবাল উইমেন রাইটস অ্যাওয়ার্ড
ফেমিনিস্ট মেজরিটি ফাউন্ডেশন ২০০৯ সালের গ্লোবাল উইমেন রাইটস “এক মিলিয়ন স্বাক্ষর অভিযান”কে সম্মানিত করে। এই পুরস্কারটি প্রচারাভিযানে উপস্থাপন করা হয়েছিল, "নারীদের বিরুদ্ধে ইরানে বৈষম্যমূলক আইন বন্ধের দাবিতে তাদের যুগান্তকারী কাজের বিশেষ স্বীকৃতিস্বরূপ।"
"সমতার জন্য ইরানি নারীদের এক মিলিয়ন স্বাক্ষর অভিযান: দ্য ইনসাইড স্টোরি" প্রকাশ
২০০৯ সালে উইমেন্স লার্নিং পার্টনারশিপ (ডব্লিউএলপি) এ প্রকাশিত হয়, "ইরানের নারীদের এক মিলিয়ন স্বাক্ষর অভিযান সমতা: দ্য ইনসাইড স্টোরি"। এটি লেখেন ক্যাম্পেইনের অন্যতম প্রতিষ্ঠাতা সদস্য নওশীন আহমদী খোরাসানির। ইরানি নারীদের এক মিলিয়ন স্বাক্ষর অভিযান সমতার জন্য: দ্য ইনসাইড স্টোরি ইতিহাস, কৌশল এবং মূল্যবোধের বিবরণ দেয় যা সুপরিচিত নারী সমতা অভিযানের জন্য ইরানি নারী, পুরুষ এবং অধিকার কর্মীদের একটি বৈচিত্র্যময় দলকে একত্রিত করেছিল। এটি একবিংশ শতাব্দীতে তৃণমূল আন্দোলনের জন্য একটি নতুন মডেলের একটি মূল্যবান কেস স্টাডি, যা কেবল স্বৈরাচারী সরকার দ্বারা শাসিত বা মৌলবাদী দ্বারা প্রভাবিত সমাজে প্রযোজ্য নয়, বরং আরো উন্মুক্ত এবং সহনশীল সমাজে যা এখনও নারীদের জন্য সম্পূর্ণ সমতা অর্জন করতে পারেনি।
আইন
২০০৮ সালে রক্ষণশীল ইরানি সরকার পুরুষদের উপর আর্থিক বোঝা কমাতে একটি নির্দিষ্ট পরিমাণের উপরে বিবাহের আগে করের প্রস্তাব করেছিল। 'স্বাক্ষর' অভিযানের অনেক নেতা সক্রিয়ভাবে এর বিরুদ্ধে কাজ করেছেন। ২০০৮ সালের সেপ্টেম্বরে, বেসরকারি চুক্তিতে সরকারের সমস্যাযুক্ত হস্তক্ষেপের কথা উল্লেখ করে করের বিলটি আইন পরিষদে ফেরত দেওয়া হয়। যাইহোক, সরকারী বিলে বহুবিবাহের কথিত প্রচার থেকে এর প্রাথমিক বিরোধিতা হয়। প্রস্তাবিত বহুবিবাহ এবং কর বিধানগুলি ৯ সেপ্টেম্বর ২০০৮ তারিখে পাস হওয়া বিল থেকে বাদ ছিল।
যন্ত্রণাভোগ
২০০৬ সালের ১২ জুন “হাফতে তীর চত্বরে” নারী অধিকার রক্ষাকারীদের শান্তিপূর্ণ সমাবেশে অংশগ্রহণকারী বেশ কয়েকজন অংশগ্রহণকারী, গ্রেফতারের মাধ্যমে শেষ হয়েছিল, পরে তাদের বিচার ও শাস্তি দেওয়া হয়। এটা ছিল পুলিশের সহিংসতা এবং বর্বরতা। প্রেপ্তারকৃতদের মধ্যে আছেন দেলারাম আলী, ফরিবা দাউদি মোহাজের, নওশীন আহমদী খোরাসানি, পারভিন আরদালান, শাহলা এন্তেসারী, সুসান তাহমাসেবী, আজাদে ফোরগানি, বাহারে হেদায়েত।, মরিয়ম জিয়া, নাসিম সোলতান বেইগি, এবং আলিহ এগদাম দোস্তকে এখনও সাজা দেওয়া হয়নি। এক সাক্ষাৎকারে বিশিষ্ট আইনজীবী এবং নোবেল বিজয়ী শিরিন এবাদি নারীদের বিরুদ্ধে অভিযোগকে ভিত্তিহীন বলে অভিহিত করেছেন। শাস্তির মধ্যে ছিল কারো জেল, কারো সাজা স্থগিত, এবং কাউকে বেত্রাঘাত। নাহিদ সিয়ামদৌস্ট, নিউইয়র্ক টাইমসে লেখার মাধ্যমে এই প্রচারণাকে "চূর্ণ করা" বলে উল্লেখ করেছেন। ক্যালিফোর্নিয়া স্টেট ইউনিভার্সিটির অধ্যাপক নায়েরা তোহিদির মতে, প্রচারাভিযানের জন্য স্বাক্ষর সংগ্রহকারী নারীদের আক্রমণ করা হয়েছিল এবং তাদের গ্রেপ্তার করা হয়েছিল, যা এর অগ্রগতিকে স্তব্ধ করে দিয়েছে। যার ফলে প্রচারণার সময় দুই বছরের লক্ষ্য বাড়ানোর প্রয়োজন হয়েছে। উদাহরণস্বরূপ, ২০০৭ সালের মার্চ মাসে, তেত্রিশ জন নারীকে গ্রেপ্তার করা হয়েছিল, বেশিরভাগ তারা তেহরানের একটি আদালত কক্ষের বাইরে যেখানে তারা পাঁচজন নারীর বিচারের বিরুদ্ধে শান্তিপূর্ণভাবে প্রতিবাদ করার জন্য জড়ো হয়েছিল। তারা হলেন — ফরিবা দাউদি মোহাজের, শাহলা এন্তেসারি, নওশীন আহমদি খোরাসানি, পারভিন আরদালান এবং সুসান তাহমাসেবী।তাদের বিরুদ্ধে "সিস্টেমের বিরুদ্ধে অপপ্রচার", "জাতীয় সুরক্ষার বিরুদ্ধে কাজ করা" এবং "১২ জুন ২০০৬ সালে বিক্ষোভের সাথে জড়িত" একটি অবৈধ বিক্ষোভে অংশ নেওয়ার অভিযোগ ছিল। বিচারে চারজন নারীর পাশাপাশি গ্রেপ্তারকৃতদের মধ্যে ছিলেন শাদি সদর এবং মাহবউবেহ আব্বাসঘোলিজাদে, যাদের জামিনে মুক্তির দুই সপ্তাহ আগে আটক রাখা হয়েছিল।
এক মিলিয়ন স্বাক্ষর ক্যাম্পেইনের জন্য শিশু দিবস উদযাপনে স্বাক্ষর সংগ্রহের পরদিন, ২০০৭ সালের ৪ নভেম্বর রনক সাফাজাদেহকে গ্রেফতার করা হয়। ২০০৮ সালের ১২ জুন নাসরিন সোটোদেহ এবং আটজন নারীকে নিরাপত্তা বাহিনী গ্রেপ্তার করে, কারণ তারা ইরানের নারীদের সংহতির জাতীয় দিবস উপলক্ষে একটি সম্মেলনে যোগ দেওয়ার প্রস্তুতি নিচ্ছিল। ২০০৮ সালের সেপ্টেম্বরে বিবাহ বিলে জয়লাভের পর, একটি আদালত নিষিদ্ধ ওয়েবসাইটে অবদান রাখার জন্য ওয়ান মিলিয়ন স্বাক্ষর অভিযানে জড়িত চার নারী নেতার কারাদণ্ডের আদেশ দেয়। তারা হলেন মরিয়ম হোসেইনখাহ, নাহিদ কেশভার্জ, জেলভেহ জাভাহেরী এবং পারভিন আরদালান। ২০০৮ সালের অক্টোবরে, ক্যালিফোর্নিয়া স্টেট ইউনিভার্সিটির স্কুল অব কমিউনিকেশনস, মিডিয়া অ্যান্ড আর্টসের স্নাতক ছাত্রী এশা মোমেনি তার ক্যালিফোর্নিয়া ভিত্তিক গবেষণার অংশ হিসেবে একটি চলচ্চিত্রের জন্য তেহরানে কর্মীদের সাক্ষাৎকার নিয়েছিলেন। প্রাথমিকভাবে গাড়ি চালানোর অপরাধে তাকে গ্রেপ্তার করা হয় এবং ইরানের বিশিষ্ট আইনজীবী মোহাম্মদ আলী দাদখাহ ইসলামিক বিপ্লবী আদালতের কর্মকর্তাদের উদ্ধৃতি দিয়ে বলেন, ওয়ান মিলিয়ন স্বাক্ষর অভিযানে জড়িত থাকার কারণে তাকে আটক করা হয়েছে। ইভিন কারাগারে ২৮ দিন কাটানোর পর ২০০৮ সালের নভেম্বরে মোমেনি জামিনে মুক্তি পান, কিন্তু তাকে ইরান ছাড়তে দেওয়া হয়নি।, সে তখনও সেখানে ছিল।
হিরোয়াকি ওকুনো
প্রারম্ভিক জীবন
হিরোয়াকি ওকুনো ১৯৮৯ সালের ১৪ই আগস্ট তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
ওয়েবের প্রথম গভীর ক্ষেত্র
ওয়েবের প্রথম গভীর ক্ষেত্র হলো জেমস ওয়েব মহাকাশ দূরবীক্ষণ যন্ত্রের তোলা প্রথম অপারেশনাল চিত্র, যাতে স্ম্যাকস জে০৭২৩.৩–৭৩২৭ (দক্ষিণীয় বৃহৎ নক্ষত্রপুঁজ জরীপ জেমস০৭২৩.৩-৭৩২৭) ছায়াপথ স্তবক এর চিত্র ধারণ করা হয়েছে, স্ম্যাকস জে০৭২৩.৩–৭৩২৭ হচ্ছে পতত্রীমীন মণ্ডল নক্ষত্রমন্ডলে পৃথিবী থেকে ৫.১২ বিলিয়ন আলোকবর্ষের সঠিক দূরত্ব সহ একটি ছায়াপথ স্তবক। ১১ জুলাই ২০২২-এ জনসাধারণের সামনে উন্মুক্ত করা যৌগিক চিত্রটি দূরবীক্ষণ যন্ত্রের নিয়ার-ইনফ্রারেড ক্যামেরা (NIRCam) দ্বারা নেওয়া হয়েছে এবং দক্ষিণ গোলার্ধ থেকে দৃশ্যমান আকাশের একটি ক্ষুদ্র এলাকার ছবি এতে রয়েছে। ছবিটিতে হাজার হাজার ছায়াপথ দৃশ্যমান, যা এখন পর্যন্ত তোলা প্রথম মহাবিশ্বের সর্বোচ্চ-রেজোলিউশনের ছবি।
পটভূমি
জেমস ওয়েব মহাকাশ দূরবীক্ষণ যন্ত্র হলো একটি মহাকাশ দূরবীক্ষণ যন্ত্র যা নাসা দ্বারা পরিচালিত হয় এবং প্রাথমিকভাবে অবলোহিত জ্যোতির্বিজ্ঞানের জন্য এর নকশা করা হয়েছে। ২০২১ সালের ডিসেম্বরে উৎক্ষেপিত এই মহাকাশযানটি ২০২২ সালের জানুয়ারি থেকে দ্বিতীয় সূর্য-পৃথিবী ল্যাগ্রেঞ্জ বিন্দুর (L2) কাছাকাছি হ্যালো কক্ষপথে পৃথিবী থেকে প্রায় এর কাছাকাছি অবস্থান করছে। L2 -এ, সূর্য এবং পৃথিবী উভয়েরই মহাকর্ষীয় টান সূর্যের চারপাশে দূরবীক্ষণ যন্ত্রের আবর্তন পৃথিবীর গতির সাথে সামঞ্জস্য রাখে।
ওয়েবের প্রথম গভীর ক্ষেত্রের চিত্রটি দূরবীক্ষণ যন্ত্রের নিয়ার-ইনফ্রারেড ক্যামেরা (এনআইআরক্যাম) দ্বারা নেওয়া হয়েছে এবং এটি মোট ১২.৫ ঘন্টাব্যাপী নেওয়া বিভিন্ন তরঙ্গদৈর্ঘ্যের চিত্র থেকে উৎপাদিত একটি যৌগিক চিত্র। ছবিটি হাবল মহাকাশ দূরবীক্ষণ যন্ত্রের গভীরতম ক্ষেত্র ছাড়িয়ে অবলোহিত তরঙ্গদৈর্ঘ্যের গভীরতা অর্জন করেছে, যা কয়েক সপ্তাহ সময় নিয়েছে।
স্ম্যাকস জে০৭২৩.৩–৭৩২৭ হলো আকাশের একটি ছায়াপথ স্তবক যা পৃথিবীর দক্ষিণ গোলার্ধ থেকে দৃশ্যমান । সুদূর অতীতের রহস্য অনুসন্ধানে প্রায়ই হাবল এবং অন্যান্য টেলিস্কোপ এটি পরীক্ষা করে থাকে।
বৈজ্ঞানিক ফলাফল
ছায়াপথ স্তবকের সম্মিলিত ভর একটি মহাকর্ষীয় পরকলা (মহাকর্ষীয় লেন্স) হিসাবে কাজ করে, যা এর পিছনে আরও অনেক দূরবর্তী ছায়াপথকে বিবর্ধিত করে। ওয়েবের নিয়ার ইনফ্রারেড ক্যামেরা দূরবর্তী ছায়াপথগুলোকে তীক্ষ্ণ ফোকাসে নিয়ে এসেছে এবং ক্ষুদ্র, ম্লান কাঠামোগুলোকেও প্রকাশ করে যা আগে কখনও দেখা যায়নি।
তাৎপর্য
ওয়েবের প্রথম গভীর ক্ষেত্র হলো জেমস ওয়েব টেলিস্কোপের প্রথম সম্পূর্ণ ছদ্ম রঙের ছবি, এবং এখন পর্যন্ত ধারণ করা মহাবিশ্বের সর্বোচ্চ-রেজোলিউশনের অবলোহিত দৃশ্য। ছবিটি মহাবিশ্বের একটি ক্ষুদ্র স্লিভারে হাজার হাজার ছায়াপথকে প্রকাশ করে, ওয়েবের তীক্ষ্ণ নিয়ার-ইনফ্রারেড দৃশ্য অত্যন্ত দূরবর্তী ছায়াপথগুলোতে ম্লান কাঠামোকে দৃশ্যমান করে, যা এখন পর্যন্ত প্রথম মহাবিশ্বের সবচেয়ে বিশদ দৃশ্য সরবরাহ করে। হাজার হাজার ছায়াপথ, যার মধ্যে রয়েছে ইনফ্রারেডে দেখা সবচেয়ে ক্ষীণ বস্তু, প্রথমবারের মতো ওয়েবের দৃশ্যে উপস্থিত হয়েছে।
১১ জুলাই ২০২২-এ মার্কিন প্রেসিডেন্ট জো বাইডেন হোয়াইট হাউসের একটি ইভেন্টের সময় এটি সর্বপ্রথম জনসাধারণের কাছে উন্মুক্ত করেন।
হেরোডিয়াস
হেরোডিয়াস (Ἡρῳδιάς, Hērǭdiás; c. 15 BCE – after 39 CE) ছিলেন রোমান সাম্রাজ্যের সময় জুডিয়ার হেরোডিয়ান রাজবংশের রাজকুমারী। খ্রিস্টানদের লেখাগুলি তাকে বাপ্তিস্মদাতা যোহনের মৃত্যুদণ্ডের সাথে যুক্ত করে।
জাতীয় মহাসাগরীয় ও বায়ুমণ্ডলীয় প্রশাসন
জাতীয় মহাসাগরীয় ও বায়ুমণ্ডলীয় প্রশাসন হলো মার্কিন যুক্তরাষ্ট্র বাণিজ্য বিভাগের মধ্যে অবস্থিত একটি আমেরিকান বৈজ্ঞানিক সংস্থা যা মহাসাগর, প্রধান জলপথ এবং বায়ুমণ্ডলের অবস্থা নিয়ে কাজ করে।